Pasvalio rajono savivaldybės infrastruktūros,

susisiekimo ir inžinerinių komunikacijų naujos

statybos, rekonstravimo ir remonto, dalyvaujant

fiziniams ir juridiniams asmenims, tvarkos aprašo

2 priedas

*(pavyzdinė sutarties forma)*

**INFRASTRUKTŪROS, SUSISIEKIMO IR INŽINERINIŲ KOMUNIKACIJŲ NAUJOS STATYBOS, REKONSTRAVIMO IR REMONTO DARBŲ**

**SUTARTIS**

20\_\_ m. \_\_\_\_\_\_\_\_\_\_\_ d.

Pasvalys

Pasvalio rajono savivaldybės administracija*,* juridinio asmens kodas                        , kurio registruota buveinė yra                   , atstovaujama                                     savivaldybės administracijosdirektoriaus\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal                                   (toliau  Savivaldybė), ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau  Vykdytojas),

toliau kartu vadinami Šalimis, o kiekvienas atskirai – Šalimi, vadovaudamosi Pasvalio rajono savivaldybės tarybos 2018 m. vasario 14 d. sprendimu Nr. T1-\_\_\_\_\_ patvirtintu tvarkos aprašu, atsižvelgdamos į tai, ir siekdamos sudaryti sąlygas Savivaldybei atlikti teisės aktuose nustatytas funkcijas bei tenkinti visuomenės poreikius, sudarėme šią sutartį (toliau - Sutartis), kurioje susitariame:

**I. BENDROSIOS NUOSTATOS**

1. Savivaldybė paveda jos valdomoje teritorijoje Vykdytojui vykdyti statytojo (užsakovo) pareigas ir teises, nustatytas galiojančiuose teisės aktuose. Savivaldybė nuo Sutarties įsigaliojimo dienos turi teisę kontroliuoti, kaip Vykdytojas vykdo nustatytas pareigas, ir reikalauti, kad Vykdytojas jas tinkamai įvykdytų.

2. Vykdytojas įsipareigoja savo lėšomis, jėgomis, medžiagomis, rizika ir atsakomybe pagal projektą atlikti statybos darbus, rekonstravimo ar remonto ir darbų rezultatą perduoti Savivaldybei.

**II. SUTARTIES DALYKAS**

3. Šia Sutartimi Savivaldybė suteikia teisę Vykdytojui savo lėšomis, laikantis Lietuvos Respublikos statybos įstatymo ir statybas reglamentuojančių teisės aktų reikalavimų ir šios Sutarties sąlygų, suprojektuoti ir įrengti (pastatyti, rekonstruoti, remontuoti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(infrastruktūros, susisiekimo ir inžinerinių komunikacijų naujos statybos, rekonstravimo ir remonto darbų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta, adresas)

Laikoma, kad suprojektavus ir įrengus (pastatytą, rekonstruotą, remontuotą) statinį šioje Sutartyje numatyta tvarka Vykdytojo lėšomis bus pagerintas Savivaldybei priklausantis statinys.

4. Vykdytojas, pasirašydamas šią Sutartį, patvirtina, kad sutinka, jog ateityje esant būtinumui Savivaldybė, įgyvendindama objekto plėtrą, priežiūros ir rekonstrukcijos darbus ir/ar įsigaliojus naujiems reikalavimams, turi teisę panaikinti objekte įrengtą statinį neatlyginant vykdytojui patirtų išlaidų, suteikiant kitą galimybę susisiekti su Vykdytojo naudojamu objektu.

5. Vykdytojas, pasirašydamas šią Sutartį, patvirtina, jog jam yra žinoma, kad jo įrengtas statinys yra priklausantis Savivaldybei (valstybei) išimtine nuosavybės teise, kurią valdo Savivaldybė, ir jokių teisių į statinį Vykdytojas neįgis.

6. Vykdytojas, pasirašydamas šią Sutartį, pareiškia, kad sutinka įrengti prašyme nurodytą statinį savo lėšomis.

7. Tais atvejais, kai numatomas statyti objektas bus ne tik Savivaldybės, Vykdytojo žemės sklype (teritorijoje), bet ir kito žemės savininko(-ų) sklype (teritorijoje), taip pat jeigu kitą žemės sklypą (teritoriją) numatoma laikinai naudoti objekto statybos metu, vykdytojas įsipareigoja pateikti sutartį su šio žemės sklypo (teritorijos) savininku, valdytoju ar naudotoju, kurioje bus šių asmenų Sutarties 2, 3 ir 5 punktuose numatyti pareiškimai ir sutikimai. Nesant sutarties ir šių žemės sklypų (teritorijos) savininkų, valdytojų ir naudotojų pareiškimų bei sutikimų ir todėl nesant galimybių projektuoti ar įrengti statinį, Savivaldybė turi teisę nutraukti šią Sutartį joje numatyta tvarka.

8. Sutartyje vartojamos sąvokos:

|  |  |
| --- | --- |
| Vykdytojas –  Susisiekimo ir – inžinerinės komunikacijos  (arba komunikacijos)  Statyba –  Rekonstravimas-  Objektas-  Darbai- | fizinis ar juridinis asmuo, investuojantis lėšas į infrastruktūros, susisiekimo ir inžinerinių komunikacijų naujos statybos, rekonstravimo ir remonto darbus.  Visų rūšių transporto ir pėsčiųjų judėjimo vietos (gatvės, keliai), inžineriniai tinklai (paviršinio vandens nuotekų tinklai, kolektoriai bei kiti įrenginiai), gatvių dangos, aikštelės, įvažos ir jų elementai, šviesoforų įrenginiai, gatvių apšvietimo elektros tinklai bei kiti gatvių įrenginiai, Lietuvos Respublikos kelių įstatymo priskirti keliams, esantys Pasvalio rajono savivaldybės teritorijoje.  veikla, kurios tikslas – pastatyti (sumontuoti, nutiesti), rekonstruoti, suremontuoti statinį; ši sąvoka taip pat apima nekilnojamųjų kultūros vertybių tvarkymo darbus (pagal tų darbų apibrėžimą, pateiktą Nekilnojamųjų kultūros vertybių apsaugos įstatyme);  statybinė veikla, kurios tikslas iš esmės pertvarkyti esamą statinį;  paraiškoje nurodomos infrastruktūros, susisiekimo ir inžinerinės komunikacijos,  projektavimas, remontas, remonto darbų techninė priežiūra |
| Statinys – | pastatas arba inžinerinis statinys, turintis laikančiąsias konstrukcijas, kurios visos (ar jų dalis) sumontuotos statybos vietoje atliekant statybos darbus, ir kuris yra nekilnojamasis daiktas.  Kitos Sutartyje vartojamos sąvokos atitinka Lietuvos Respublikos statybos įstatymo, Lietuvos Respublikos kelių įstatymo ir kitų teisės aktų sąvokas. |

**III. TERITORIJOS PLANAVIMO DARBAI**

9.Tais atvejais, kai šios Sutarties sudarymo dieną neparengtas atitinkamas teritorijų planavimo dokumentas, kuris teisės aktų nustatyta tvarka būtinas statiniui įrengti, Vykdytojas įsipareigoja savo lėšomis parengti atitinkamą teritorijų planavimo dokumentą. Savivaldybė įsipareigoja išduoti Vykdytojui reikiamus leidimus ar sutikimus, jei šie neprieštarauja teisės aktams ir yra būtini planavimo dokumentams parengti.

**IV. LEIDIMŲ DARBAMS IŠDAVIMAS**

10. Vykdytojas prieš pradėdamas darbus pateikia prašymą Savivaldybei dėl leidimo pradėti darbus. Vykdytojas privalo pateikti teisės aktų nustatyta tvarka suderintą ir patvirtintą statinio projektą ir statybos leidimą, nurodydamas darbų pradžios ir pabaigos terminus, statybos darbų sutartį su rangovu, kurioje turi būti numatyti Vykdytojo garantiniai įsipareigojimai Savivaldybei po statinio perdavimo Savivaldybės nuosavybėn. Jeigu nustatytu terminu darbai nėra užbaigiami, Savivaldybė teisės aktų nustatyta tvarka gali priskaičiuoti ir pareikalauti iš Vykdytojo sumokėti papildomus mokesčius už atitinkamus darbus.

11. Savivaldybė, vadovaudamasi teisės aktais ir šioje Sutartyje nustatyta tvarka, išduoda Vykdytojui raštišką leidimą atlikti darbus objekte tik tada, kai įsitikina, jog yra gauti šioje Sutartyje ir tvarkos apraše nurodyti dokumentai, leidžiantys atlikti darbus objekte.

**V. STATINIO ĮRENGIMO DARBAI**

12. Vykdytojas įsipareigoja įrengti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( statinio pavadinimas, adresas, numatoma darbų pradžia*, *darbų pabaiga)*

savo lėšomis, laikantis Sutartyje nustatytų terminų, statinio projekto techninių sąlygų, normatyvinių statybos techninių dokumentų, Lietuvos Respublikos statybos įstatymo ir statybas reglamentuojančių teisės aktų reikalavimų. Darbų pabaiga sutampa su statybos užbaigimo akto pasirašymu.

13. Vykdytojas įsipareigoja užtikrinti, kad statiniui įrengti būtų naudojamos tik kokybiškos medžiagos, konstrukcijos ir įrenginiai (turėti jų techninius pasus ar sertifikatus).

14. Vykdytojas įsipareigoja apmokėti visus statinio įrengimo darbus ir už visas statiniui įrengti reikalingas medžiagas, konstrukcijas ir įrenginius.

15. Rangovas, su kuriuo Vykdytojas sudaro rangos sutartį (koks terminas?) dėl statinio įrengimo, privalo turėti visus teisės aktų reikalaujamus reikiamą kvalifikaciją patvirtinančius atestatus, licencijas ar kitus dokumentus, reikalingus darbams atlikti. Savivaldybė turi teisę atsisakyti pritarti projektui bei stabdyti statinio įrengimo darbus, jei ji turi pagrįstų pastabų dėl rangovo darbo ar pagrįstų abejonių dėl reikiamos rangovo kvalifikacijos ar organizacinių gebėjimų laiku įvykdyti prisiimtus įsipareigojimus dėl statinio įrengimo.

16. Savivaldybė turi teisę paskirti savo atstovą, kuris prižiūri ir kontroliuoja šioje Sutartyje numatytų darbų atlikimą. Vykdytojas įsipareigoja vykdyti visus teisėtus Savivaldybės kaip turto savininko nurodymus.

17. Vykdytojas, užbaigęs darbus, savo lėšomis ir prisiimdamas atsakomybę privalo visiškai ir tinkamai sutvarkyti darbų atlikimo vietą ir aplinkines teritorijas, kurios buvo naudojamos Vykdytojo reikmėms, įskaitant likusio statybinio laužo, užteršto grunto, šiukšlių ir pan. išvežimą. Šie darbai privalo būti suderinti su Savivaldybe ir atlikti per įmanomai trumpiausią tokiems darbams atlikti reikalingą terminą.

18. Vykdytojui vėluojant atlikti Statinio įrengimo darbus (kas nustato ir kur nustatyti terminai?), ne visiškai ir/ar netinkamai sutvarkius darbų atlikimo vietą ir aplinkines teritorijas, Savivaldybė Vykdytojui pateikia rašytinę pretenziją dėl nevisiško ir/ar netinkamo objekto sutvarkymo bei nustato papildomą protingą terminą šiems darbams atlikti ar trūkumams pašalinti. Jeigu per Savivaldybės nustatytą papildomą terminą objekto sutvarkymo darbai nėra užbaigiami, Savivaldybė įgyja teisę šiuos darbus atlikti pati arba jiems atlikti savo nuožiūra pasitelkti trečiuosius asmenis. Tokiu atveju Vykdytojas įsipareigoja atlyginti visas Savivaldybės su objekto sutvarkymu susijusias patirtas išlaidas bei visus Savivaldybės ir trečiųjų asmenų dėl to patirtus nuostolius.

19. Atliktų darbų kokybė privalo atitikti įprastus tokios rūšies darbams keliamus reikalavimus. Kilus nesutarimų dėl darbų ar objekto sutvarkymo kokybės, juos sprendžia ekspertas(-ai), už kurio(-ių) darbą apmoka Šalis, kurios nenaudai yra priimta eksperto(-ų) išvada.

20. Vykdytojas neturi teisės atlikti jokių šioje Sutartyje nenumatytų darbų objekte, o tokius darbus atlikęs įsipareigoja Savivaldybės reikalavimu savo sąskaita nedelsdamas nugriauti/išardyti pastatytus statinius ar kitą nenumatytų darbų rezultatą bei atlyginti visas Savivaldybės ar trečiųjų asmenų dėl to patirtas išlaidas ir nuostolius. Jeigu Vykdytojas per Savivaldybės nurodytą terminą nepradeda ar neužbaigia griauti/ardyti pažeidžiant šią Sutartį pastatytų statinių ar kito darbų rezultato, Savivaldybė turi teisę šiuos darbus atlikti pati arba jiems atlikti pasitelkti trečiuosius asmenis, o Vykdytojas privalo atlyginti visas Savivaldybės su tokių darbų atlikimu susijusias išlaidas ir visus dėl to patirtus Savivaldybės bei trečiųjų asmenų nuostolius.

21. Jeigu Vykdytojas nesilaiko Savivaldybės raštiškame leidime nurodytų sąlygų, šios Sutarties sąlygų ar neturi Savivaldybės leidimo atlikti darbus objekte, Savivaldybė turi teisę pareikalauti nedelsiant sustabdyti darbus tol, kol Vykdytojo padaryti pažeidimai bus ištaisyti, o Vykdytojas įsipareigoja besąlygiškai paklusti tokiam Savivaldybės reikalavimui ir nedelsiant sustabdyti darbus.

**VI. STATINIO UŽBAIGIMAS**

22. Vykdytojas įsipareigoja organizuoti statinio statybos užbaigimo procedūras ir perduoti jį Savivaldybei surašant perdavimo- priėmimo eksploatuoti aktą pridedant statybos dokumentaciją.

23. Savivaldybė statinį priima naudoti tik atlikus visus projekte numatytus darbus, įvykdžius projektavimo technines sąlygas, užbaigus teritorijos sutvarkymo darbus, parengus ir suderinus objekto kadastrinių matavimų bylas.

24. Vykdytojas įsipareigoja per 60 kalendorinių dienų nuo statybos užbaigimo akto pasirašymo dienos įregistruoti statinį VĮ Registrų centre Savivaldybės vardu ir perduoti Savivaldybei.

25. Nuosavybės teisė į perduodamą turtą pereina Savivaldybei nuo turto įregistravimo momento. Šalys konstatuoja, kad vienintelis dokumentas, kurio pagrindu Vykdytojas turi teisę įregistruoti nuosavybės teises į įsigytą turtą, yra ši Sutartis. Vykdytojo prievolė perduoti Sutarties 3 punkte nurodytą turtą Savivaldybei laikoma įvykdyta šalims pasirašius turto perėmimo aktą.

26. Šalys susitaria, kad jei Vykdytojas nevykdo Sutarties 17 punkte numatytų įsipareigojimų, Savivaldybė turi teisę savo nuožiūra pasirinktinai atlikti šiuos veiksmus:

26.1. savo sąskaita pati atlikti visus Vykdytojo įsipareigojimus, numatytus Sutarties 17 punkte, ir reikalauti, kad Vykdytojas atlygintų visas su tuo susijusias išlaidas.

**VII. NENUGALIMOS JĖGOS APLINKYBĖS**

27. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majore*), nustatytos ir ją patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.

28. Nenugalima jėga (*force majore*) nelaikomos Šalies veiklai turėjusios įtakos aplinkybės, į kurių galimybę Šalys, sudariusios Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu tikėtinos. Nenugalima jėga (*force majore*) taip pat nelaikoma tai, kad rinkoje nėra reikalingų prievolei įvykdyti prekių, Šalis neturi reikiamų finansinių išteklių arba Šalis pažeidžia prievoles.

**VIII. SUTARTIES GALIOJIMAS IR NUTRAUKIMAS**

29. Ši Sutartis įsigalioja nuo jos pasirašymo ir galioja iki visiško Šalių įsipareigojimų įvykdymo.

30. Jei viena Šalis pažeidžia Sutartį, nukentėjusioji Šalis įsipareigoja pareikšti pretenziją raštu, nurodydama protingą terminą, per kurį privaloma imtis priemonių pašalinti Sutarties pažeidimą.

31. Savivaldybė turi teisę vienašališkai, nesikreipdama į teismą nutraukti Sutartį dėl esminio Sutarties pažeidimo, pranešdama apie tai Vykdytojui raštu. Sutartis laikoma nutraukta pranešime nurodytą dieną, o jei tokia diena nebus nurodyta – nuo pranešimo apie Sutarties nutraukimą gavimo dienos. Esminiu Sutarties pažeidimu laikoma tai, kad Vykdytojas, nepaisydamas Savivaldybės pretenzijos, pažeidžia reikalavimus keliamus darbams atlikti, vėluoja atlikti darbus ar jų etapą, atlieka šioje Sutartyje nenumatytus darbus objekte, Savivaldybei pareikalavus savo sąskaita nedelsdamas nenugriauna/neišardo pastatytų statinių ar kito nenumatyto darbų rezultato bei neatlygina visų Savivaldybės ar trečiųjų asmenų dėl to patirtų išlaidų ir nuostolių, be pateisinamos priežasties nebendrauja su Savivaldybe Sutarties vykdymo klausimais arba kitaip iš esmės pažeidžia šią Sutartį.

Šalių susitarimu jokia sąlyga, numatanti Savivaldybės pareigą naudoti neatlygintinai perduotą turtą tam tikru tikslu, išskyrus visuomenės poreikiams, nenustatoma.

**IX. ŠALIŲ PAREIŠKIMAI**

32. Šalys patvirtina, kad priimti visi būtini sprendimai, reikalingi Sutarties įvykdymui.

33. Vykdytojas teigia ir garantuoja, kad sudarydamas Sutartį ir vykdydamas savo įsipareigojimus nepažeis teisės aktų, sutarčių, susitarimų ar kitų dokumentų. Vykdytojui nėra pateikta jokių ieškinių, nėra nagrinėjama jokių bylų ar pradėta procesinių veiksmų prieš jį ar jam gresiančių, kurie gali turėti įtakos Sutarties galiojimui.

**X. BAIGIAMOSIOS NUOSTATOS**

34. Šioje Sutartyje vartojamos, tačiau konkrečiai neapibrėžtos sąvokos turi būti suprantamos ir aiškinamos atsižvelgiant į Lietuvos Respublikos statybos įstatymo nuostatas ir statybas reglamentuojančius teisės aktus.

35. Šalys įsipareigoja per 10 kalendorinių dienų pranešti viena kitai apie savo rekvizitų ar įgaliotų asmenų pasikeitimus.

36. Šalys susitaria, kad Sutartis gali būti pakeista ar nutraukta rašytiniu abiejų Šalių susitarimu.

37. Visi šios Sutarties pakeitimai ir papildymai galioja, jeigu jie sudaryti raštu ir pasirašyti abiejų Šalių ar jų įgaliotų atstovų.

38. Šalys pareiškia, kad Sutartis sudaryta laisva valia, nenaudojant spaudimo, dėl kurio Šalys būtų priverstos sudaryti Sutartį, taip pat pareiškia, kad Sutartis sudaryta vadovaujantis sąžiningumo, teisingumo, protingumo principais, apie visas Sutarties sudarymo aplinkybes Šalys žino.

39. Sutarties tekstas mūsų perskaitytas, turinys ir pasekmės paaiškintos, Sutartis pasirašytina kaip atitinkanti valią.

40. Ši Sutartis sudaryta 4 vienodą juridinę galią turinčiais egzemplioriais, po vieną kiekvienai šaliai, vienas prisegamas prie projekto, saugomo Savivaldybėje, vienas – Sutarties registracijai Nekilnojamojo turto registre.

**XI. ŠALIŲ REKVIZITAI IR PARAŠAI**

|  |  |
| --- | --- |
| Savivaldybė:  A.V. | Vykdytojas:  A.V. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_